ইয়ুথ বার অ্যাসোসিয়েশন সুপ্রিম কোর্টে প্রধান বিচারপতির বেঞ্চে আর্জি জানায়, বিচারপতিদের শূন্যপদ পূরণে সুপ্রিম কোর্ট ও কলকাতা হাইকোর্টের কলেজিয়ামকে নির্দেশ দেওয়া হোক। প্রধান বিচারপতি নিজেই কলেজিয়ামের প্রধান। তিনি বলেন, ‘‘আমরা পদক্ষেপ করছি।’’ ১ জুলাইয়ের হিসেব অনুযায়ী, সুপ্রিম কোর্টে বিচারপতিদের ৩৫টি পদের মধ্যে ৮টি খালি। কলকাতায় ৭২টির মধ্যে ৩৫টি পদই খালি। দেশের ২৪টি হাইকোর্টে মোট ৪১১ পদ শূন্য। কলেজিয়াম মোট ২০৩ জনের নাম সুপারিশ করেছে। সেই তালিকা থেকে বাছাই করে আইন মন্ত্রক হাইকোর্টে নিয়োগের জন্য ৬৯ জনের নাম সুপ্রিম কোর্টের কলেজিয়ামের কাছে পাঠাচ্ছে। আইন মন্ত্রকের যুক্তি, চলতি বছরেই হাইকোর্টে ৩৪ জন বিচারপতি নিয়োগ হয়েছে। এত কম সময়ে এত জনের নাম বিচারপতি নিয়োগের জন্য আগে কলেজিয়ামকে নাম পাঠানো হয়নি। শীঘ্রই আরও ৫০ জনের নাম পাঠানো হবে। বাকি নামের পর্যালোচনা চলছে।